**(466) ПРОЦЕДУРА ЗА РЕГИСТРАЦИЯ НА ОБЕКТ ЗА ПРОИЗВОДСТВО НА БУТИЛИРАНИ НАТУРАЛНИ МИНЕРАЛНИ, ИЗВОРНИ И ТРАПЕЗНИ ВОДИ**

**Нормативна уредба:**

Закон за храните (обн., ДВ, бр. 52 от 9.06.2020., изм. ДВ. Бр.102 от 23 декември 2022г).

**Цел на процедурата:**

Целта на настоящата процедура е да укаже реда и условията за регистрация на обект за производство и дистрибуция на бутилирани натурални, минерални, изворни и трапезни води на територията на Благоевградска област, което е задължително условие за осъществяване на тези дейности.

Съгласно чл.23, ал.1 от Закона за храните, производството и търговията с храни се извършват само в обекти, които са регистрирани по реда на Закона за храните.

**Осъществяване на процедурата:**

1. ***Компетентни органи***

 Компетентен орган за регистрацията на обект за производство и дистрибуция на бутилирани води на територията на област Благоевград е директорът на РЗИ Благоевград съгласно чл.23 ал.2 т.2 от Закон за храните

1. ***Условия за регистрация***

За регистрация на обект за производство на бутилирани натурални минерални, изворни и трапезни води по Регламент (ЕО) № 852/2004 бизнес операторът подава до съответния компетентен орган по чл. 23, ал. 2, т. 2 от Закон за храните документите посочени в т.III.

**III. *Необходими документи***

1. Заявление по образец, одобрен от министъра на здравеопазването;

- Заявлението може да бъде подадено на място, по електронен път или устно.

Заявлението, заедно с приложените документи могат да се  подават на място  в Центъра за административно обслужване - гр. Благоевград, ул. “Братя Миладинови” № 2;

- устно в Центъра за административно обслужване, за което служител  съставя протокол;

- със заявление и приложени документи  по пощата/лицензиран пощенски оператор на адрес (разходите за доставка са за сметка на заявителя на услугата.);

- по електронен път на адрес - rzibl@rzibl.org;

- чрез Системата за сигурно електронно връчване - изисква се КЕП и профил в Системата

2. копие на:

а) удостоверение за въвеждане в експлоатация по чл. 177, ал. 3 от Закона за устройство на територията - когато е приложимо;

б) издадено разрешение за строеж по чл. 41, ал. 1 от Закона за устройство на територията - за стопански и второстепенни постройки;

в) разрешение за поставяне по чл. 56, ал. 2 от Закона за устройство на територията - за преместваемите обекти;

г) документ, който удостоверява, че обектът не подлежи на въвеждане в експлоатация - когато е приложимо;

3. документ за собственост, за наем или за ползване на обекта.

 Заявлението съдържа най-малко:

1. име и адрес, съответно наименование, седалище и адрес на управление на бизнес оператора и единен идентификационен код по Закона за търговския регистър и регистъра на юридическите лица с нестопанска цел или еквивалентен документ за регистрация в друга държава - членка на Европейския съюз, или друга държава - страна по Споразумението за Европейското икономическо пространство;

2. вид и адрес на обекта;

3. номер и дата на влязло в сила разрешение за ползване по чл. 177, ал. 2 от Закона за устройство на територията - когато е приложимо;

4. видове дейности, извършвани в обекта и свързаните с тях дейности - когато е приложимо;

5. групи храни, включително подгрупи храни, които ще се произвеждат, преработват и/или дистрибутират в обекта;

6. брой подвижни, временни, преместваеми или открити обекти, включително автомати, използвани за целите на обработка и търговия с храни, когато е приложимо, както и адрес на съответните обекти;

7. вид водоснабдяване в обекта и начин на отвеждане на отпадните води;

8. средства за комуникация, които ще се използват при търговия от разстояние;

9. данни за производствения капацитет - за обекти за производство и преработка на храни, или данни за складов капацитет - за обекти за търговия;

10. брой, вид и регистрационен номер на превозните средства, собствени и/или наети, които ще се използват за транспортиране на храни;

11. дата на започване на дейността, която не може да бъде по-рано от 14 дни от датата на подаване на заявлението;

12. деклариране, че при производство на храни в обекта ще се влагат, съответно няма да се влагат, генетично модифицирани храни, съставки и добавки, произведени от генетично модифицирани организми (ГМО), включително компоненти на дадена съставка и вещества, които присъстват в крайния продукт, макар и в променена форма;

13. деклариране, че ще се предлагат храни от биологично производство, като се ползва дерогация по смисъла на чл. 28, параграф 2 от Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, L 189/1 от 20 юли 2007 г.) - когато е приложимо;

14. деклариране, че са изпълнени изискванията на Регламент (ЕО) № 852/2004;

15. деклариране, че има разработен проект на система за управление на безопасността на храните, съизмерима с вида и размера на производството, която включва добри практики за производство, преработка и/или дистрибуция на храни, или постоянна процедура или процедури в съответствие с чл. 10, включително технологична документация или национални, утвърдени или браншови ръководства и стандарти за групите храни, които ще се произвеждат, преработват и/или дистрибутират в обекта; за бизнес оператори, извършващи само транспортиране на храни или търговия с храни от наети складови площи и за търговия с храни от разстояние, се изисква само план за осигуряване на проследимост.

Деклариране по ал. 2, т. 12 не се изисква от бизнес оператор, извършващ търговия, и от заведения за обществено хранене.

 При извършване само на транспортиране на храни:

1. по чл. 50, ал. 1 и 2 от Закон за храните бизнес операторът извършва регистрация на превозните средства по реда на чл. 55;

2. извън случаите, посочени в т. 1, бизнес операторът подава заявлението по ал. 1, в което посочва информацията по ал. 2, т. 1, 5, 10, 11, 14 и 15, прилага копие от регистрационен талон на превозното средство и документ, удостоверяващ правото на ползване - когато е приложимо; заявлението се подава до директора на областната дирекция по безопасност на храните по седалището на бизнес оператора.

Заявлението се подава в Центъра за административно обслужване на РЗИ - Благоевград, ул. "Бр. Миладинови" № 2 гр. Благоевград

**IV. *Вътрешен ход на процедурата***

|  |  |
| --- | --- |
| **Център за административно обслужване (ЦАО)** | **Административни звена, обслужващи издаването на акта „Бек” офис** |
| **Дирекция "Административно-правно, финансово и стопанско обслужване"****приемно време:**от 08:30ч. до 17:00ч. - всеки работен ден,за контакти телефон 073/83 28 26, email: rzibl@rzibl.org | **Дирекция "Обществено здраве"****отдел "Държавен здравен контрол"****приемно време:** от 8:30 ч. до 12:00 ч. и от 12:30 ч. до 17:00 ч. - понеделник и петък |

*В случаите, когато в служебните помещения има потребители на административни услуги в края на обявеното работно време, работата на звеното продължава до приключване на тяхното обслужване, но не повече от два астрономически часа след обявеното работно време*

***1. Действия на Центъра за административоно обслужване на РЗИ- Благоевград***Заявлението и прилежащите документи се подават в ЦАО на РЗИ , като се поставя входящ номер и се насочва за резолюция от директора на инспекцията. В съответствие с резолюцията на директора, преписката се насочва служебно за резолюция от директор на дирекция "Обществено здраве" и за изпълнение и контрол - към отдел "Държавен здравен контрол".

***2. Действия в Д“ОЗ“ на РЗИ - Благоевград***

Срокът за уведомяване на РЗИ - Благоевград за открит обект или за извършваната дейност е не по-късно от деня на започване на дейността с уведомление по образец съгласно приложение № 1.

Заявлението се проверява в срок до 5 работни дни от неговото подаване. При установяване на нередовности компетентният орган уведомява заявителя и определя срок за отстраняването им, който не може да бъде по-кратък от 10 работни дни и по дълъг от 6 месеца, като срокът по чл.26 ал. 2, т. 11 от Закон за храните спира да тече.

В срок до 5 работни дни от подаване на заявлението, от отстраняване на нередовностите в определения срок или от изтичане на срока за отстраняването им компетентният орган:

1. издава заповед за пълен или частичен отказ за регистрация при неотстраняване на нередовностите в срока по ал. 6 от Закон за храните

2. вписва в съответния регистър по чл. 24 от Закон за храните обекта за производство, преработка и/или дистрибуция на храни за заявените дейности, като действието на регистрацията е безсрочно.

Заповедта по чл.26 ал. 7, т. 1 от Закон за храните се съобщава и може да се обжалва по реда на Административнопроцесуалния кодекс. Обжалването на заповедта не спира изпълнението и.

В 30-дневен срок от вписването по чл.26 ал. 7, т. 2 от Закон за храните - за обектите за производство и преработка на храни, и в 60-дневен срок - за обектите за дистрибуция на храни, комисия, определена от компетентния орган, извършва проверка на място за съответствието на обекта с нормативните изисквания.

Алинея 9 от чл.26 от Закон за храните не се прилага за бизнес оператори, извършващи дейност по ал. 4 и/или 5.

При констатиране на несъответствие с нормативните изисквания при проверката по чл.26 ал. 9, в зависимост от тежестта на нарушенията:

1. комисията издава предписание и определя срок за привеждане в съответствие, който не може да бъде по-кратък от 10 работни дни и по-дълъг от три месеца от датата на връчване на предписанието, или

2. компетентният орган, въз основа на становище на комисията, издава заповед за спиране дейността на обекта - при възникнала непосредствена и голяма опасност за здравето на хората или животните.

Бизнес операторът писмено уведомява компетентния орган за отстраняване на несъответствието. В срок до три работни дни от извършването на проверката за изпълнение на предписанието по чл.26 ал. 11, т. 1 или от уведомяването комисията по ал. 9 представя на компетентния орган констативен протокол за степента на съответствие на обекта с нормативните изисквания, съдържащ становище за:

1. продължаване или спиране на дейността в обекта;

2. възобновяване на дейността в обекта;

3. заличаване на регистрацията на обекта.

В 5-дневен срок от получаване на протокола по чл.26 ал. 12 от Закон за храните компетентният орган издава заповед за спиране на дейността, за възобновяване на дейността или за заличаване на регистрацията на обекта. Заповедта се съобщава и може да се обжалва по реда на Административнопроцесуалния кодекс. Обжалването на заповедта не спира изпълнението и.

В срок до три работни дни от настъпване на промяна във вписани обстоятелства по чл. 28, т. 1, 4 и 6 от Закон за храните бизнес операторът подава уведомление до компетентния орган, като предоставя информация или прилага документи, удостоверяващи промяната.

В 7-дневен срок от уведомяването по чл.26 ал. 14 от Закон за храните компетентният орган вписва промяната в съответния регистър по чл. 24.от Закон за храните.

При промяна на адреса на обекта и на вида на дейността, както и при правоприемство с прекъсване на дейността в обекта, се извършва нова регистрация по реда на чл.26 ал. 1 - 15.от Закон за храните

При универсално правоприемство без прекъсване и промяна в дейността на обекта, декларирана и от праводателя, и от правоприемника, се извършва промяна на вписаните обстоятелства по реда на чл.26 ал. 14 и 15от Закон за храните

Съгласно чл.24 ал.2 от Закон за храните Министерство на здравеопазването поддържа на интернет страницата си публичен регистърна обектите за производство на бутилирани натурални минерални,изворни и трапезни води.

Индивидуалните административни актове, издадени от директора на РЗИ -Благоевград, във връзка с регистрацията или отказа за регистрация, подлежат на обжалване по реда на Административния процесуален кодекс, като обжалването не спира тяхното изпълнение.

Образците на документи, които се попълват за издаване на индивидуалния административен акт;

■ Заявление за регистрация на обект за производство на бутилирани натурални минерални, изворни и трапезни води.

■ Срокът на действие на индивидуалния административен акт – безсрочен

■ Държавна такса: 30.00 лв. (тридесет лева)

Нормативно основание: чл.17б от Тарифа за таксите, които се събират от органите на държавния здравен контрол и националните центрове по проблемите на общественото здраве по Закона за здравето;

Срок за плащане: едновременно с подаване на заявлението за регистрация на обекта.

Начин на плащане: Таксата можете да заплатите в брой или с карта на касата в РЗИ – Благоевград, както и по банковата сметка на инспекцията.

**Примерни образци, документи и формуляри**

1. Заявление за издаване на удостоверение за регистрация на обекти за производство на бутилирани натурални, минерални, изворни и трапезни води на територията на Благоевградска област

**Банковата сметка на РЗИ-Благоевград се намира на уеб сайта в рубриката** [**«Контакти»**](https://www.rzibl.org/?page_id=371)

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: rzibl@rzibl.org

www.rzibl.org